**Επίσκεψη–βόλτα στη Ζαγορά και το Χορευτό Πηλίου, επίσκεψη σε ελαιοτριβείο και συμμετοχή στην εθελοντική δράση ''Let's Do It''**

Το σχολείο μας στα πλαίσια των εξωσχολικών δραστηριοτήτων οργάνωσε επίσκεψη – βόλτα στη Ζαγορά–Χορευτό την **Κυριακή 14/4/2013**. Οι μαθητές είχαν την ευκαιρία να επισκεφτούν ένα ελαιοτριβείο προκειμένου να εξοικειωθούν με την ελιά, στα πλαίσια του προγράμματος: *«Ελιά – ποιότητα ζωής*», υπό την καθοδήγηση του καθηγητή Οικιακής Οικονομίας **κ. Γακίδη***.*

Παράλληλα, το σχολείο μας συμμετείχε στην εθελοντική δράση '**'Let's Do It Greece''**. Την ημέρα αυτή πραγματοποιήθηκε δράση καθαρισμού στην παραλία του Χορευτού στις 12:00 (Ανακοινώθηκε η συμμετοχή του Σχολείου μας και στον Τύπο την Τρίτη 9/4/2013).

Το **''Let's Do It''** αποτελεί τη μεγαλύτερη και πιο ταχέως αναπτυσσόμενη εθελοντική καμπάνια καθαρισμού σε παγκόσμια κλίμακα. Κάθε χρόνο, χιλιάδες πολίτες από κάθε μεριά του πλανήτη, καθαρίζουν τις χώρες τους, περνώντας μήνυμα βελτίωσης και προστασίας του φυσικού και αστικού περιβάλλοντος.